KOMISIJOS REGLAMENTAS (EB) Nr. 1216/2004
2004 m. birželio 30 d.
nustatantis išvestines intervencines baltojo cukraus kainas 2004-2005 prekybos metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo (1), ypač į jo 2 straipsnio 4 dalį,
kadangi:
(1)
Reglamento (EB) Nr. 1260/2001 2 straipsnio 1 dalies a punkte nustatomos išvestinės intervencinės baltojo cukraus kainos nuo 2001-2002 iki 2005-2006 prekybos metų yra 631,9 euro už toną deficito neturinčiose vietovėse.
(2)
Šio reglamento 2 straipsnio 1 dalies b punkte numatoma, kad išvestinė intervencinė baltojo cukraus kaina kiekvienam deficitą turinčiam rajonui turi būti nustatoma kiekvienais metais. Nustatant šią kainą reikia atsižvelgti į regioninius cukraus kainos svyravimus, kurių galima tikėtis natūraliomis rinkos kainos formavimo sąlygomis, atsižvelgiant į įgytą patirtį ir cukraus transportavimo išlaidas iš perteklių turinčių vietovių į deficitą turinčias vietoves, esant normaliam derliui ir laisvam cukraus judėjimui.
(3)
Siekiant nustatyti, ar vietovė turi deficitą, turi būti atliktas planavimas remiantis valstybių narių pateiktais duomenimis ir dėl suvartojimo tendencijų einamaisiais prekybos metais, ir dėl esamos gamybos augimo planavimo kitiems prekybos metams. Todėl vietovės pripažįstamos turinčios deficitą tik tada, kai planuose aiškiai nurodoma, kad deficito atsiradimas tikėtinas.
(4)
Tuo remiantis, gamybos vietovės Graikijoje, Ispanijoje, Airijoje, Jungtinėje Karalystėje, Italijoje, Portugalijoje ir Suomijoje gali turėti deficitą.
(5)
Šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Išvestinės intervencinės baltojo cukraus kainos Bendrijos deficitą turinčiose vietovėse 2004-2005 prekybos metais yra:
a)
655,30 euro už toną visose Graikijos vietovėse;
b)
648,80 euro už toną visose Ispanijos vietovėse;
c)
646,50 euro už toną visose Airijos ir Jungtinės Karalystės vietovėse;
d)
655,30 euro už toną visose Italijos vietovėse;
e)
646,50 euro už toną visose Portugalijos vietovėse;
f)
646,50 euro už toną visose Suomijos vietovėse.
2 straipsnis
Šis reglamentas įsigalioja 2004 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. birželio 30 d.